**Извори финансирања**

Финансирање предузећа може да буде **краткорочно** и **дугорочно**. Структура капитала се састоји из две основне групе: сопствени и позајмљени извори. Недостатак сопствених средстава је у томе што су ограничена. Позајмљена средства спадају у категорију екстерних извора финансирања.

Карактеристика позајмљених средстава је у томе што морају бити враћена другима у договореном року уз плаћање камате. Најважнији извор позајмљених средстава представљају кредити. Кредити се могу посматрати са аспекта рокова доспећа: краткорочни кредити су кредити са роком доспећа до годину дана, средњорочни кредити са роком доспећа до 5 година и дугорочни кредити са роком доспећа дужим од 5 година.

Обвезница је дужничка хартија од вредности која са собом носи обавезу да инвеститору врати позајмљена средства.

Сопствени извори финансирања могу бити акумулирана добит и емисија акција.

Акције представљају власничке хартије од вредности. Власник акције поседује део капитала предузећа и по основу величине акцијског удела остварује право на: управљање, дивиденду и ликвидациони остатак. Средства уложена у акције садрже ризик да средства уложена у њих не буду враћена ако дође до ликвидације предузећа. Добит путем акција се може остварити и путем пораста цене акције или на основу дивиденди коју акционари добијају по основу остваривања позитивног финансијског резултата. Дивиденда је приход на акције. Акумулирана или задржана добит служи за исплату дивиденди акционарима.